nibzard/narodne-novine-full-text-markdown huggingface dataset:
### NN 35/2021 (6.4.2021.), Rješenje o imenovanju predsjednika i članica Upravnog vijeća Hrvatske akreditacijske agencije

VLADA REPUBLIKE HRVATSKE

737

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 6. stavka 3. Uredbe o osnivanju Hrvatske akreditacijske agencije (»Narodne novine«, br. 158/04., 44/05. i 30/10.), Vlada Republike Hrvatske je na sjednici održanoj 1. travnja 2021. donijela

RJEŠENJE

O IMENOVANJU PREDSJEDNIKA I ČLANICA UPRAVNOG VIJEĆA HRVATSKE AKREDITACIJSKE AGENCIJE

1. Imenuje se ZVONIMIR NOVAK predsjednikom Upravnog vijeća Hrvatske akreditacijske agencije.

2. Za članice Upravnog vijeća Hrvatske akreditacijske agencije, imenuju se:

– NINA ČULINA

– ELIZABETA KOS

– DUNJA MAZZOCCO DRVAR

– MIRA MAVER ČULJAK.

Klasa: 080-02/21-01/46

Urbroj: 50301-15/07-21-02

Zagreb, 1. travnja 2021.

Predsjednik
 mr. sc. Andrej Plenković, v. r.
### NN 35/2021 (6.4.2021.), Rješenje o razrješenju ravnatelja Hrvatskog zavoda za norme

VLADA REPUBLIKE HRVATSKE

738

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), Vlada Republike Hrvatske je na sjednici održanoj 1. travnja 2021. donijela

RJEŠENJE

O RAZRJEŠENJU RAVNATELJA HRVATSKOG ZAVODA ZA NORME

Razrješuje se IGOR BOŽIČEVIĆ dužnosti ravnatelja Hrvatskog zavoda za norme, s danom 31. ožujka 2021., zbog isteka mandata.

Klasa: UP/I 080-02/21-02/50

Urbroj: 50301-15/07-21-02

Zagreb, 1. travnja 2021.

Predsjednik
 mr. sc. Andrej Plenković, v. r.
### NN 36/2021 (7.4.2021.), Izmjena Metodologije utvrđivanja iznosa tarifnih stavki za transport plina

Hrvatska energetska regulatorna agencija

755

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine« broj 120/12 i 68/18) i članka 94. stavka 1. podstavka 1. Zakona o tržištu plina (»Narodne novine«, broj 18/18 i 23/20), Hrvatska energetska regulatorna agencija je na sjednici Upravnog vijeća održanoj 2. travnja 2021. donijela

IZMJENE METODOLOGIJE

UTVRĐIVANJA IZNOSA TARIFNIH STAVKI
 ZA TRANSPORT PLINA

Članak 1.

U Metodologiji utvrđivanja iznosa tarifnih stavki za transport plina (»Narodne novine«, broj 79/20) u članku 32. stavci 2. i 3. mijenjaju se i glase:

»(2) Rezervna cijena za ugovoreni unutardnevni stalni standardni kapacitetni proizvod izračunava se prema sljedećoj formuli:

![](/files/_web/sluzbeni-dio/2021/131999/images/3323.jpg)

gdje je:

|  |  |  |
| --- | --- | --- |
| Pun | – | rezervna cijena za stalni unutardnevni standardni kapacitetni proizvod (kn/kWh/dan), |
| Mun | – | množitelj za unutardnevni standardni kapacitetni proizvod, |
| SFun | – | sezonski faktor za unutardnevni standardni kapacitetni proizvod, |
| TΩ,i | – | referentna cijena za odgovarajući ulaz u ili izlaz iz transportnog sustava (kn/kWh/dan). |

(3) U slučaju prijestupne godine, formule iz stavka 1. i 2. ovoga članka prilagođavaju se na način da se broj 365 zamjenjuje brojem 366.«.

Stavak 4. briše se.

Članak 2.

U članku 33. stavak 3. briše se.

U dosadašnjim stavcima 4. i 5., koji postaju stavci 3. i 4., riječi: »stavaka 2. i 3.« zamjenjuju se riječima: »stavka 2.«.

Članak 3.

Ove Izmjene Metodologije utvrđivanja iznosa tarifnih stavki za transport plina objavit će se u »Narodnim novinama«, a stupaju na snagu osmoga dana od dana objave.

Klasa: 310-35/21-01/3
 Urbroj: 371-04-21-9
 Zagreb, 2. travnja 2021.

Predsjednik Upravnog vijeća
 Tomislav Jureković, dipl. ing., v. r.
### NN 36/2021 (7.4.2021.), Odluka o imenovanju općinske državne odvjetnice u Općinskom državnom odvjetništvu u Čakovcu

Državnoodvjetničko vijeće

748

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018 i 126/19) na 40. sjednici održanoj 30. ožujka 2021.,

odlučilo je

I. MAJA JURINEC TURK, dosadašnja općinska državna odvjetnica u Općinskom državnom odvjetništvu u Čakovcu imenuje se za općinsku državnu odvjetnicu u Općinskom državnom odvjetništvu u Čakovcu na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-49/20

Zagreb, 30. ožujka 2021.

Predsjednik
 Državnoodvjetničkog vijeća
 Darko Klier, v. r.
### NN 36/2021 (7.4.2021.), Odluka o imenovanju zamjenice županijske državne odvjetnice u Županijskom državnom odvjetništvu u Velikoj Gorici

DRŽAVNOODVJETNIČKO VIJEĆE

749

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/19) na 40. sjednici održanoj 30. ožujka 2021.,

odlučilo je

I. ANA-MARIJA VRANEKOVIĆ, zamjenica općinskog državnog odvjetnika u Općinskom državnom odvjetništvu u Novom Zagrebu, raspoređena na mjesto zamjenice ravnateljice Ureda za suzbijanje korupcije i organiziranog kriminaliteta, imenuje se za zamjenicu županijske državne odvjetnice u Županijskom državnom odvjetništvu u Velikoj Gorici.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-36/2020

Zagreb, 30. ožujka 2021.

Predsjednik
 Državnoodvjetničkog vijeća
 Darko Klier, v. r.
### NN 36/2021 (7.4.2021.), Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Karlovcu

DRŽAVNOODVJETNIČKO VIJEĆE

750

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Željka Brkljačića, na 40. sjednici održanoj 30. ožujka 2021.,

odlučilo je

ŽELJKO BRKLJAČIĆ, razrješava se dužnosti zamjenika županijskog državnog odvjetnika u Županijskom državnom odvjetništvu u Karlovcu s danom 14. rujna 2021.

Broj: DOVO-4/2021

Zagreb, 30. ožujka 2021.

Predsjednik
 Državnoodvjetničkog vijeća
 Darko Klier, v. r.
### NN 36/2021 (7.4.2021.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Rijeci

DRŽAVNOODVJETNIČKO VIJEĆE

751

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Irene Babarović, na 40. sjednici održanoj 30. ožujka 2021.,

odlučilo je

IRENA BABAROVIĆ, razrješava se dužnosti zamjenice općinske državne odvjetnice u Općinskom državnom odvjetništvu u Rijeci s danom 30. travnja 2021.

Broj: DOVO-5/2021

Zagreb, 30. ožujka 2021.

Predsjednik
 Državnoodvjetničkog vijeća
 Darko Klier, v. r.
### NN 36/2021 (7.4.2021.), Odluka o lokalnim porezima Grada Jastrebarskog

Grad Jastrebarsko

752

Na temelju članka 20., članka 41. stavak 4. i članka 42. Zakona o lokalnim porezima (»Narodne novine«, broj 115/16 i 101/17) i članka 32. Statuta Grada Jastrebarskog (»Službeni vjesnik Grada Jastrebarskog«, broj 1/18, 3/20 i 2/20), Gradsko vijeće Grada Jastrebarskog na 27. sjednici održanoj 29. ožujka 2021. godine, donosi

ODLUKU

O LOKALNIM POREZIMA GRADA JASTREBARSKOG

I. OPĆE ODREDBE

Članak 1.

Ovom odlukom utvrđuju se vrste, stope i visina lokalnih poreza Grada Jastrebarskog i nadležno porezno tijelo za utvrđivanje i naplatu poreza.

II. VRSTE POREZA

Članak 2.

U Gradu Jastrebarskom uvode se sljedeći porezi:

1. prirez porezu na dohodak

2. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se po stopi od 9 % (devet posto).

2. Porez na kuće za odmor

Članak 4.

Porez na kuće za odmor plaća se u iznosu od 15 kuna po četvornom metru korisne površine kuće za odmor.

Članak 5.

Nadležno porezno tijelo za utvrđivanje i naplatu poreza na kuće za odmor je Porezna uprava.

III. ZAVRŠNE ODREDBE

Članak 6.

Danom primjene ove Odluke prestaje važiti Odluka o lokalnim porezima (»Službeni vjesnik Grada Jastrebarskog«, broj 10/12).

Članak 7.

Ova Odluka objavit će se u »Službenom vjesniku Grada Jastrebarskog« i u »Narodnim novinama«. Odluka stupa na snagu prvi dan od dana objave u »Službenom vjesniku Grada Jastrebarskog«, a primjenjuje se od 1. travnja 2021. godine, osim odredbe o prirezu porezu na dohodak, koja stupa na snagu i primjenjuje se od prvog dana u mjesecu nakon mjeseca objave u »Narodnim novinama«.

Klasa: 021-05/21-01/02
 Urbroj: 238/12-01-21-13
 Jastrebarsko, 29. ožujka 2021.

Predsjednica
 Gradskog vijeća Grada Jastrebarskog
 Željka Kovačić, prof., v. r.
### NN 37/2021 (9.4.2021.), Odluka o izmjeni Odluke o zabrani sakupljanja školjkaša (Bivalvia), puževa (Gastropoda), spužava (Spongia) i bodljikaša (Echinodermata) u Paškom zaljevu

MINISTARSTVO POLJOPRIVREDE

764

Na temelju članka 12. stavka 5. Zakona o morskom ribarstvu (»Narodne novine«, broj 62/17, 130/17 i 14/19) ministrica poljoprivrede donosi

ODLUKU

O IZMJENI ODLUKE O ZABRANI SAKUPLJANJA ŠKOLJKAŠA (BIVALVIA), PUŽEVA (GASTROPODA), SPUŽAVA (SPONGIA) I BODLJIKAŠA (ECHINODERMATA)
 U PAŠKOM ZALJEVU

I.

U Odluci o zabrani sakupljanja školjkaša (Bivalvia), puževa (Gastropoda), spužava (Spongia) i bodljikaša (Echinodermata) (»Narodne novine«, broj 111/20) u točki I. riječi: »15. travnja 2021. godine« zamjenjuju se riječima: »15. listopada 2021. godine«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/20-01/3392
 Urbroj: 525-13/0737-21-3
 Zagreb, 1. travnja 2021.

Ministrica poljoprivrede
 Marija Vučković, v. r.
### NN 37/2021 (9.4.2021.), Odluka o promjeni granice pomorskog dobra radi građenja, rekonstrukcije i održavanja državne ceste DC403

VLADA REPUBLIKE HRVATSKE

760

Na temelju članka 43. stavka 1. Zakona o cestama (»Narodne novine«, br. 84/11., 22/13., 54/13., 148/13., 92/14. i 110/19.), Vlada Republike Hrvatske je na sjednici održanoj 8. travnja 2021. donijela

ODLUKU

O PROMJENI GRANICE POMORSKOG DOBRA RADI GRAĐENJA, REKONSTRUKCIJE I ODRŽAVANJA DRŽAVNE CESTE DC403

I.

Radi građenja, rekonstrukcije i održavanja državne ceste DC403, dionica od čvora »Škurinje« do luke Rijeka, sukladno lokacijskoj dozvoli koju je izdalo Ministarstvo zaštite okoliša, prostornog uređenja i graditeljstva, Uprava za prostorno uređenje, klasa: UP/I-350-05/06-01/170, urbroj: 531-06-07-22NK, od 16. ožujka 2007., čiji je rok produžen Rješenjem, klasa: UP/I-350-05/09-01/66, urbroj: 531-06-09-02NK, od 23. travnja 2009., te koja je izmijenjena i dopunjena I. izmjenom i dopunom lokacijske dozvole, klasa: UP/I-350-05/11-01/75, urbroj: 531-06-11-4 NK od 20. travnja 2011., II. izmjenom i dopunom lokacijske dozvole, klasa: UP/I-350-05/14-01/000174, urbroj: 531-06-1-15-0004, od 20. travnja 2015., III. izmjenom i dopunom lokacijske dozvole, klasa: UP/I-350-05/18-01/000086, urbroj: 531-06-1-1-1-18-0006, od 11. lipnja 2018. i IV. izmjenom i dopunom lokacijske dozvole, klasa: UP/I-350-05/19-01/000187, urbroj: 531-06-2-1-1-19-0006, od 12. prosinca 2019., izuzimaju se iz područja pomorskog dobra sljedeće nekretnine u k.o. Plase:

– dio zk.č.br. 2159/4 – okoliš od 593 m2, pod novom oznakom sukladno parcelacijskom elaboratu k.č.br. 2159/5 – neplodno zemljište od 47 m2, upisana u zk.ul.br. 5086, kao pomorsko dobro

– dio zk.č.br. 107/3 – zgrada i dvorište od 1684 m2, pod novom oznakom sukladno parcelacijskom elaboratu k.č.br. 107/5 – od 1.078 m2, (dvorište od 509 m2, gospodarska zgrada od 177 m2, gospodarska zgrada od 123 m2, nadstrešnica od 58 m2, nadstrešnica od 150 m2 i nadstrešnica od 61 m2), upisana u zk.ul.br. 15368, kao pomorsko dobro.

II.

Nekretnine iz točke I. ove Odluke brišu se u zemljišnim knjigama kao opće dobro (pomorsko dobro) radi građenja, rekonstrukcije i održavanja državne ceste i upisuju u zemljišne knjige kao javno dobro u općoj uporabi u vlasništvu Republike Hrvatske.

Nadležno općinsko državno odvjetništvo uputit će nadležnom zemljišnoknjižnom sudu prijedlog za brisanje pomorskog dobra uz istovremeni upis javnog dobra u općoj uporabi u vlasništvu Republike Hrvatske na nekretninama iz točke I. ove Odluke, a sukladno članku 43. stavku 5. Zakona o cestama.

III.

Nekretnine iz točke I. ove Odluke koje su izuzete iz pomorskog dobra preuzima na upravljanje društvo Hrvatske ceste d.o.o., radi građenja, rekonstrukcije i održavanja državne ceste DC403, dionica od čvora »Škurinje« do luke Rijeka.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/75

Urbroj: 50301-05/20-21-2

Zagreb, 8. travnja 2021.

Predsjednik
 mr. sc. Andrej Plenković, v. r.
### NN 37/2021 (9.4.2021.), Odluka o promjeni granice pomorskog dobra radi građenja, rekonstrukcije i održavanja državne ceste DC66 i DC75

VLADA REPUBLIKE HRVATSKE

761

Na temelju članka 43. stavka 1. Zakona o cestama (»Narodne novine«, br. 84/11., 22/13., 54/13., 148/13., 92/14. i 110/19.), Vlada Republike Hrvatske je na sjednici održanoj 8. travnja 2021. godine donijela

ODLUKU

O PROMJENI GRANICE POMORSKOG DOBRA RADI GRAĐENJA, REKONSTRUKCIJE I ODRŽAVANJA DRŽAVNE CESTE DC66 i DC75

I.

Radi građenja, rekonstrukcije i održavanja državne ceste DC66 i DC75, dionica Veli Vrh – Pula – etapa II faza I, sukladno lokacijskoj dozvoli koju je izdala Istarska županija, Grad Pula, Upravni odjel za prostorno uređenje, Odsjek za gradnju, klasa: UP/I 350-05/14-01/35, urbroj: 2168/01-03-04-0375-14-6, od 19. studenoga 2014., čiji je rok produžen Izmjenom i dopunom lokacijske dozvole, klasa: UP/I-350-05/16-01/000013, urbroj: 2168/01-03-05-0410-16-0002, od 30. lipnja 2016., te Rješenjem o produljenju važenja lokacijske dozvole, klasa: UP/I-350-05/16-01/000057, urbroj: 2168/01-03-05-0410-17-0004, od 10. siječnja 2017., izuzima se iz područja pomorskog dobra sljedeća nekretnina u k.o. Pula:

– dio zk.č.br. 1409 – plaža od 487 m2, pod novom oznakom sukladno parcelacijskom elaboratu k.č.br. 1409/2 – pašnjak od 22 m2, upisana u zk.ul.br. 11133, kao pomorsko dobro.

II.

Nekretnina iz točke I. ove Odluke briše se u zemljišnim knjigama kao opće dobro (pomorsko dobro) radi građenja, rekonstrukcije i održavanja državne ceste i upisuje u zemljišne knjige kao javno dobro u općoj uporabi u vlasništvu Republike Hrvatske.

Nadležno općinsko državno odvjetništvo uputit će nadležnom zemljišnoknjižnom sudu prijedlog za brisanje pomorskog dobra uz istovremeni upis javnog dobra u općoj uporabi u vlasništvu Republike Hrvatske na nekretnini iz točke I. ove Odluke, a sukladno članku 43. stavku 5. Zakona o cestama.

III.

Nekretninu iz točke I. ove Odluke koja je izuzeta iz pomorskog dobra preuzima na upravljanje društvo Hrvatske ceste d.o.o., radi građenja, rekonstrukcije i održavanja državne ceste DC66 i DC75, dionica Veli Vrh – Pula – etapa II faza I.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/96

Urbroj: 50301-05/20-21-2

Zagreb, 8. travnja 2021.

Predsjednik
 mr. sc. Andrej Plenković, v. r.
### NN 37/2021 (9.4.2021.), Zakon o izmjenama i dopunama Zakona o lokalnim izborima

Hrvatski sabor

757

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O LOKALNIM IZBORIMA

Proglašavam Zakon o izmjenama i dopunama Zakona o lokalnim izborima, koji je Hrvatski sabor donio na sjednici 9. travnja 2021.

Klasa: 011-01/21-01/22
 Urbroj: 71-10-01/1-21-2
 Zagreb, 9. travnja 2021.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA
 ZAKONA O LOKALNIM IZBORIMA

Članak 1.

U Zakonu o lokalnim izborima (»Narodne novine«, br. 144/12., 121/16., 98/19., 42/20. i 144/20.) u članku 1. iza stavka 1. dodaje se novi stavak 2. koji glasi:

»(2) Odredbe ovoga Zakona koje se odnose na zamjenika gradonačelnika koji se bira zajedno s gradonačelnikom primjenjuju se i na zamjenika općinskog načelnika koji se bira zajedno s općinskim načelnikom.«.

Dosadašnji stavak 2. postaje stavak 3.

Članak 2.

U članku 13. stavak 2. mijenja se i glasi:

»(2) Birači i političke stranke ne smiju za člana predstavničkog tijela jedinice niti za općinskog načelnika, gradonačelnika i župana i njihova zamjenika kandidirati osobe koje su pravomoćnom sudskom presudom osuđene za kazneno djelo na kaznu zatvora u trajanju od najmanje šest mjeseci ili im je ta kazna zamijenjena radom za opće dobro ili uvjetnom osudom.«.

Iza stavka 2. dodaje se stavak 3. koji glasi:

»(3) Zabrana kandidiranja iz stavka 2. ovoga članka ne odnosi se na osobe koje su pravomoćnom sudskom presudom osuđene za kaznena djela počinjena iz nehaja na kaznu zatvora ako im je ta kazna zamijenjena radom za opće dobro ili uvjetnom osudom.«.

Članak 3.

U članku 17. stavku 3. riječi: »te izjava o činjenici potrebnog trajanja prebivališta kandidata na području jedinice, sukladno odredbama ovoga Zakona« brišu se.

Članak 4.

U članku 80. stavku 1. točke 3. i 4. mijenjaju se i glase:

»3. ako je pravomoćnom sudskom presudom osuđen za kazneno djelo na kaznu zatvora u trajanju od najmanje šest mjeseci ili mu je ta kazna zamijenjena radom za opće dobro ili uvjetnom osudom, danom pravomoćnosti presude, osim za kaznena djela iz članka 13. stavka 3. ovoga Zakona,

4. danom odjave prebivališta s područja jedinice,«.

Članak 5.

U članku 93. stavku 1. točke 3. i 4. mijenjaju se i glase:

»3. ako je pravomoćnom sudskom presudom osuđen za kazneno djelo na kaznu zatvora ili mu je ta kazna zamijenjena radom za opće dobro ili uvjetnom osudom, danom pravomoćnosti presude, osim za kaznena djela iz članka 13. stavka 3. ovoga Zakona,

4. danom odjave prebivališta s područja jedinice,«.

Članak 6.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/21-01/28
 Zagreb, 9. travnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2021 (9.4.2021.), Odluka o uvođenju nužnih epidemioloških mjera za područje Osječko-baranjske županije

STOŽER CIVILNE ZAŠTITE REPUBLIKE HRVATSKE

768

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 9. travnja 2021., donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE OSJEČKO-BARANJSKE ŽUPANIJE

I.

Na prijedlog Stožera civilne zaštite Osječko-baranjske županije uvode se nužne epidemiološke mjere za područje Osječko-baranjske županije.

II.

Nužne mjere iz točke I. ove Odluke su:

– preporuka da se u svim sportskim objektima u kojima su dozvoljena natjecanja i treninzi ne koriste svlačionice

– preporuka pojačanog nadzora pridržavanja uvedenih nužnih epidemioloških mjera, a osobiti nužnih epidemioloških mjera koje se odnose na javna događanja i okupljanja, privatna okupljanja, javni prijevoz te rad trgovačkih centara i ugostiteljskih objekata

– poslodavci su obvezni u svojim prostorima provoditi pojačanu kontrolu pridržavanja svih epidemioloških mjera

– preporuka povećanja broja vozila (tramvaja i autobusa) u javnom gradskom prijevozu u opsegu koji je moguć s obzirom na kapacitete GPP-a Osijek i ostalih javnih prijevoznika s područja Osječko-baranjske županije.

III.

Zadužuju se stožeri jedinica lokalne samouprave za provođenje pojačanog nadzora pridržavanja propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 30. travnja 2021.

V.

Ova Odluka objavit će se u »Narodnim novinama«, a stupa na snagu 12. travnja 2021.

Klasa: 810-06/20-01/7

Urbroj: 511-01-300-21-338

Zagreb, 9. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 38/2021 (12.4.2021.), Odluka o izmjeni Odluke o uvođenju nužnih epidemioloških mjera za područje Istarske županije

Stožer civilne zaštite Republike Hrvatske

774

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 12. travnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ISTARSKE ŽUPANIJE

I.

Na prijedlog Stožera Istarske županije u Odluci o uvođenju nužnih epidemioloških mjera za područje Istarske županije (»Narodne novine« broj 31/21) točka III. mijenja se i glasi:

»Nužne epidemiološke mjere iz ove Odluke određuju se u trajanju do 26. travnja 2021.«

II.

Ova Odluka objavit će se u »Narodnim novinama«, a stupa na snagu 13. travnja 2021.

Klasa: 810-06/20-01/7

Urbroj: 511-01-300-21-339

Zagreb, 12. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 38/2021 (12.4.2021.), Rješenje o imenovanju člana Savjeta za nacionalne manjine

VLADA REPUBLIKE HRVATSKE

770

Na temelju članka 36. stavka 1. Ustavnog zakona o pravima nacionalnih manjina (»Narodne novine«, br. 155/02., 47/10. – Odluka Ustavnog suda Republike Hrvatske, 80/10. i 93/11. – Odluka Ustavnog suda Republike Hrvatske) i članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 8. travnja 2021. donijela

RJEŠENJE

O IMENOVANJU ČLANA SAVJETA ZA NACIONALNE MANJINE

Imenuje se BRUNO BELJAK, dr. med. vet., predstavnik austrijske nacionalne manjine, članom Savjeta za nacionalne manjine, iz reda istaknutih kulturnih, znanstvenih, stručnih i vjerskih djelatnika, kojeg su za člana predložile manjinske udruge i druge organizacije manjina, vjerske zajednice, pravne osobe i građani pripadnici nacionalnih manjina.

Klasa: 080-02/21-01/51

Urbroj: 50301-15/07-21-02

Zagreb, 8. travnja 2021.

Predsjednik
 mr. sc. Andrej Plenković, v. r.
### NN 38/2021 (12.4.2021.), Rješenje o imenovanju člana Stožera civilne zaštite Republike Hrvatske

VLADA REPUBLIKE HRVATSKE

773

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20. i 20/21.), Vlada Republike Hrvatske je na sjednici održanoj 8. travnja 2021. donijela

RJEŠENJE

O IMENOVANJU ČLANA STOŽERA CIVILNE ZAŠTITE REPUBLIKE HRVATSKE

Imenuje se dr. sc. ANDRIJA MIKULIĆ, glavni državni inspektor, članom Stožera civilne zaštite Republike Hrvatske, u dijelu koji se odnosi na otklanjanje posljedica katastrofe uzrokovane potresom na području Sisačko-moslavačke, Zagrebačke i Karlovačke županije.

Klasa: 080-02/21-01/53

Urbroj: 50301-15/07-21-02

Zagreb, 8. travnja 2021.

Predsjednik
 mr. sc. Andrej Plenković, v. r.
### NN 38/2021 (12.4.2021.), Rješenje o razrješenju glavnog tajnika Ministarstva obrane

Vlada Republike Hrvatske

769

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 8. travnja 2021. donijela

RJEŠENJE

O RAZRJEŠENJU GLAVNOG TAJNIKA MINISTARSTVA OBRANE

Razrješuje se PETAR BARAĆ položaja glavnog tajnika Ministarstva obrane, s danom 13. travnja 2021., zbog isteka mandata.

Klasa: UP/I 080-02/21-02/51

Urbroj: 50301-15/07-21-02

Zagreb, 8. travnja 2021.

Predsjednik
 mr. sc. Andrej Plenković, v. r.
### NN 38/2021 (12.4.2021.), Rješenje o imenovanju ravnatelja Hrvatskog državnog arhiva

VLADA REPUBLIKE HRVATSKE

772

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 41. stavka 4. Zakona o arhivskom gradivu i arhivima (»Narodne novine«, br. 61/18. i 98/19.) i članka 37. stavka 1. Statuta Hrvatskog državnog arhiva, Vlada Republike Hrvatske je na sjednici održanoj 8. travnja 2021. donijela

RJEŠENJE

O IMENOVANJU RAVNATELJA HRVATSKOG DRŽAVNOG ARHIVA

Imenuje se dr. sc. DINKO ČUTURA ravnateljem Hrvatskog državnog arhiva, s danom 12. svibnja 2021.

Klasa: UP/I 080-02/21-01/95

Urbroj: 50301-15/07-21-02

Zagreb, 8. travnja 2021.

Predsjednik
 mr. sc. Andrej Plenković, v. r.
### NN 38/2021 (12.4.2021.), Rješenje o razrješenju ravnatelja Hrvatskog državnog arhiva

VLADA REPUBLIKE HRVATSKE

771

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 41. stavka 4. Zakona o arhivskom gradivu i arhivima (»Narodne novine«, br. 61/18. i 98/19.) i članka 37. stavka 1. Statuta Hrvatskog državnog arhiva, Vlada Republike Hrvatske je na sjednici održanoj 8. travnja 2021. donijela

RJEŠENJE

O RAZRJEŠENJU RAVNATELJA HRVATSKOG DRŽAVNOG ARHIVA

Razrješuje se dr. sc. DINKO ČUTURA dužnosti ravnatelja Hrvatskog državnog arhiva, s danom 11. svibnja 2021., zbog isteka mandata.

Klasa: UP/I 080-02/21-02/49

Urbroj: 50301-15/07-21-02

Zagreb, 8. travnja 2021.

Predsjednik
 mr. sc. Andrej Plenković, v. r.
### NN 39/2021 (14.4.2021.), Odluka o proglašenju 2021. godine – »Godinom Marka Marulića«

Hrvatski sabor

778

Na temelju članka 81. Ustava Republike Hrvatske, Hrvatski sabor na sjednici 9. travnja 2021. donio je

ODLUKU

O PROGLAŠENJU 2021. GODINE – »GODINOM MARKA MARULIĆA«

I.

Godina 2021. proglašava se »Godinom Marka Marulića«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/21-01/08

Zagreb, 9. travnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 39/2021 (14.4.2021.), Pravilnik o izmjeni Pavilnika o kaznenoj evidenciji

MINISTARSTVO PRAVOSUĐA I UPRAVE

783

Na temelju članka 35. Zakona o pravnim posljedicama osude, kaznenoj evidenciji i rehabilitaciji (»Narodne novine« br. 143/12, 105/15 i 32/17) ministar pravosuđa i uprave donosi

PRAVILNIK

O IZMJENI PRAVILNIKA O KAZNENOJ EVIDENCIJI

Članak 1.

U Pravilniku o kaznenoj evidenciji (»Narodne novine« broj 37/21) Obrazac VII a i Obrazac VII b koji su sastavni dio Pravilnika o kaznenoj evidenciji (»Narodne novine« broj 37/21) zamjenjuju se Obrascem VII a i Obrascem VII b koji su sastavni dio ovoga Pravilnika.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 740-02/21-02/60

Urbroj: 514-05-02-01-01/02-21-05

Zagreb, 12. travnja 2021.

Ministar
 dr. sc. Ivan Malenica, v. r.

Obrazac VII a

MINISTARSTVO PRAVOSUĐA I UPRAVE

UPRAVA ZA KAZNENO PRAVO

ODJEL ZA KAZNENE EVIDENCIJE

Na temelju članka 14.d Zakona o pravnim posljedicama osude, kaz­nenoj evidenciji i rehabilitaciji (»Narodne novine«, broj 143/12, 105/15 i 32/17)

ZAHTJEV
 ZA IZDAVANJE POTVRDE O PODACIMA
 IZ KAZNENE EVIDENCIJE

PODACI KOJE POPUNJAVA PODNOSITELJ ZAHTJEVA:

|  |  |
| --- | --- |
| OIB\* | |
| Prezime\* | Rođeno prezime\* |
| Ime\* | Spol |
| Državljanstvo | |
| Ime i prezime oca \* | |
| Ime i prezime majke | |
| Dan, mjesec i godina rođenja\* | |
| Mjesto i država rođenja\* | |
| Broj primjeraka potvrde (maksimum 3)\* | |

U \_\_\_\_\_\_\_\_\_\_\_\_ dana \_\_\_\_\_\_\_

Potpis podnositelja zahtjeva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suglasnost za izdavanje posebnog uvjerenja sukladno članku 13. stavcima 2. i 3. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/2021).

Potpis: \_\_\_\_\_\_\_\_\_\_\_\_\_\_\_\_

Prilog:

– fotokopija osobne iskaznice ili putovnice

\* Podaci označeni zvjezdicom se obvezno moraju navesti.

Obrazac VII b

OPĆINSKI SUD U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stalna služba u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 14.d Zakona o pravnim posljedicama osude, kaz­nenoj evidenciji i rehabilitaciji (»Narodne novine«, broj 143/12, 105/15 i 32/17) izdaje

POTVRDU O PODACIMA IZ KAZNENE EVIDENCIJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, OIB, datum i mjesto rođenja, ime oca)

NE NALAZI SE

u kaznenoj evidenciji Ministarstva pravosuđa i uprave.

Potvrda se izdaje sukladno članku 13. stavcima 2. i 3. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/2021).

Potpis ovlaštene osobe:
### NN 39/2021 (14.4.2021.), Odluka o raspisivanju izbora za članove predstavničkih tijela jedinica lokalne i područne (regionalne) samouprave

VLADA REPUBLIKE HRVATSKE

780

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 14. travnja 2021. donijela

ODLUKU

O RASPISIVANJU IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

I.

Raspisuju se izbori za članove predstavničkih tijela jedinica lokalne i područne (regionalne) samouprave.

II.

Za dan provedbe izbora određuje se nedjelja, 16. svibnja 2021.

III.

Danom stupanja na snagu ove Odluke prestaje mandat svih članova predstavničkih tijela jedinica lokalne i područne (regionalne) samouprave.

Danom stupanja na snagu ove Odluke prestaju obnašati dužnost povjerenici Vlade Republike Hrvatske imenovani za obavljanje poslova iz nadležnosti predstavničkog tijela u Gradu Valpovu i Općini Kolan te povjerenik Vlade Republike Hrvatske imenovan za obavljanje poslova iz nadležnosti Gradskog vijeća i gradonačelnika Grada Orahovice u dijelu ovlasti za obavljanje poslova iz nadležnosti Gradskog vijeća Grada Orahovice.

IV.

Ova Odluka objavit će se u »Narodnim novinama«, a stupa na snagu 15. travnja 2021.

Klasa: 022-03/21-04/105

Urbroj: 50301-21/06-21-2

Zagreb, 14. travnja 2021.

Predsjednik
 mr. sc. Andrej Plenković, v. r.
### NN 39/2021 (14.4.2021.), Odluka o raspisivanju izbora za općinske načelnike, gradonačelnike i župane te njihove zamjenike

VLADA REPUBLIKE HRVATSKE

781

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člancima 40. i 41. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 37/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 14. travnja 2021. donijela

ODLUKU

O RASPISIVANJU IZBORA ZA OPĆINSKE NAČELNIKE, GRADONAČELNIKE I ŽUPANE TE NJIHOVE ZAMJENIKE

I.

Raspisuju se izbori za općinske načelnike, gradonačelnike i župane te njihove zamjenike.

II.

Dva zamjenika župana biraju se zajedno sa županom u županijama koje imaju više od 250.000 stanovnika.

Jedan zamjenik župana bira se zajedno sa županom u županijama koje imaju do 250.000 stanovnika.

Dva zamjenika gradonačelnika biraju se zajedno s gradonačelnikom u gradovima koji imaju više od 100.000 stanovnika.

Jedan zamjenik gradonačelnika, odnosno općinskog načelnika bira se zajedno s gradonačelnikom, odnosno općinskim načelnikom u gradovima i općinama koje imaju više od 10.000 do 100.000 stanovnika i gradu koji je sjedište županije.

Bez zamjenika biraju se gradonačelnik i općinski načelnik u gradovima i općinama koje imaju do 10.000 stanovnika.

III.

Za dan provedbe izbora određuje se nedjelja, 16. svibnja 2021.

IV.

Ova Odluka objavit će se u »Narodnim novinama«, a stupa na snagu 15. travnja 2021.

Klasa: 022-03/21-04/106

Urbroj: 50301-21/06-21-2

Zagreb, 14. travnja 2021.

Predsjednik
 mr. sc. Andrej Plenković, v. r.
### NN 40/2021 (15.4.2021.), Indeks proizvođačkih cijena industrijskih proizvoda na domaćem tržištu u ožujku 2021.

Državni zavod za statistiku

807

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U
 OŽUJKU 2021.

Indeks proizvođačkih cijena industrijskih proizvoda na domaćem tržištu u ožujku 2021. u odnosu na veljaču 2021. iznosi 101,0.

Klasa: 954-02/21-01/01
 Urbroj: 555-01-05-03-02-21-08
 Zagreb, 9. travnja 2021.

Glavna ravnateljica
 Lidija Brković, v. r.
### NN 40/2021 (15.4.2021.), Odluka o izmjenama Odluke o porezima Grada Vinkovaca

Grad Vinkovci

808

Gradsko vijeće Grada Vinkovaca na svojoj 30. sjednici održanoj 30. ožujka 2021. godine, na temelju članka 20. stavka 1. i članka 42. Zakona o lokalnim porezima (»Narodne novine« br. 115/16 i 101/17), članaka 36. i 62. Statuta Grada Vinkovaca (»Službeni glasnik« Grada Vinkovaca br. 2/21) i članka 28. Poslovnika Gradskog vijeća (»Službeni glasnik« Grada Vinkovaca br. 9/09, 1/13 i 02/18) donosi

ODLUKU

O IZMJENAMA ODLUKE O POREZIMA GRADA VINKOVACA

Članak 1.

U Odluci o porezima Grada Vinkovaca (»Narodne novine« broj 39/17, 132/17, 140/20 i »Službeni glasnik« Grada Vinkovaca broj 3/17, 10/17 i 13/20) članak 1. mijenja se i glasi:

»Ovom se Odlukom utvrđuju vrste poreza te stopa i visina poreza koji pripadaju Gradu Vinkovcima (u daljnjem tekstu: Grad)«.

Članak 2.

Članak 3. i članak 4. brišu se.

Članak 3.

Članak 5. koji postaje članak 3. mijenja se u cijelosti i glasi:

»Prirez porezu na dohodak plaća se po stopi od 10 %.«

Članak 4.

Članak 6. i članak 7. – brišu se.

Članak 5.

Članak 8. koji postaje članak 4. mijenja se i glasi:

»Porez na potrošnju plaća se po stopi od 3 %.«

Članak 6.

Članak 9., članak 10. i članak 11. – brišu se.

Članak 7.

Članak 12. koji postaje članak 5. mijenja se i glasi:

»Porez na kuće za odmor plaća se u iznosu od 10,00 kuna po jednom četvornom metru korisne površine kuće za odmor na cijelom području Grada.«

Članak 8.

Članak 13. – briše se.

Članak 9.

Članak 15. postaje članak 6.

Članak 10.

Članak 16. i članak 17. – brišu se, a članak 18. postaje članak 7.

Članak 11.

Ova Odluka objavit će se u »Narodnim novinama« i »Službenom glasniku« Grada Vinkovaca, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/17-01/01

Urbroj: 2188/01-01-21-8

Vinkovci, 30. ožujka 2021.

Predsjednik Gradskog vijeća
 Mladen Karlić, dr. med., v. r.
### NN 40/2021 (15.4.2021.), Odluka o izmjeni Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

STOŽER CIVILNE ZAŠTITE REPUBLIKE HRVATSKE

803

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08,116/08, 76/09, 114/11, 68/13, 30/14, 32/19, 98/19 i 32/20) Stožer civilne zaštite Republike Hrvatske, 15. travnja 2021., donosi

ODLUKU

O IZMJENI ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 141/20, 1/21, 2/21, 8/21, 14/21, 20/21 i 26/21 i 32/21) točka VIII. mijenja se i glasi:

»Nužne epidemiološke mjere iz ove Odluke određuju se u trajanju do 30. travnja 2021.«

II.

Ova Odluka objavit će se u »Narodnim novinama«, a stupa na snagu 16. travnja 2021.

Klasa: 810-06/20-01/7

Urbroj: 511-01-300-21-344

Zagreb, 15. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 40/2021 (15.4.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

804

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 15. travnja 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21 i 32/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 30. travnja 2021.«

II.

Ova Odluka objavit će se u »Narodnim novinama«, a stupa na snagu 16. travnja 2021.

Klasa: 810-06/20-01/7

Urbroj: 511-01-300-21-345

Zagreb, 15. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 40/2021 (15.4.2021.), Odluka izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

805

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 15. travnja 2021., donosi

ODLUKU

IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 32/21) točka XII. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 30. travnja 2021.«

II.

Ova Odluka objavit će se u »Narodnim novinama«, a stupa na snagu 16. travnja 2021.

Klasa: 810-06/20-01/7

Urbroj: 511-01-300-21-346

Zagreb, 15. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 40/2021 (15.4.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

806

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 15. travnja 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21 i 32/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 30. travnja 2021.«

II.

Ova Odluka objavit će se u »Narodnim novinama«, a stupa na snagu 16. travnja 2021.

Klasa: 810-06/20-01/7

Urbroj: 511-01-300-21-347

Zagreb, 15. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 40/2021 (15.4.2021.), Odluka o izmjeni Odluke o uvođenju nužnih epidemioloških mjera za područje Splitsko-dalmatinske županije

Stožer civilne zaštite Republike Hrvatske

799

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 15. travnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE SPLITSKO-DALMATINSKE ŽUPANIJE

I.

Na prijedlog Stožera civilne zaštite Splitsko-dalmatinske županije u Odluci o uvođenju nužnih epidemioloških mjera za područje Splitsko-dalmatinske županije (»Narodne novine« broj 32/21 i 33/21 – ispravak) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 30. travnja 2021.«

II.

Ova Odluka objavit će se u »Narodnim novinama«, a stupa na snagu 16. travnja 2021.

Klasa: 810-06/20-01/7

Urbroj: 511-01-300-21-340

Zagreb, 15. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 40/2021 (15.4.2021.), Odluka o izmjeni Odluke o uvođenju nužnih epidemioloških mjera za područje Šibensko-kninske županije

STOŽER CIVILNE ZAŠTITE REPUBLIKE HRVATSKE

800

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08,116/08, 76/09, 114/11, 68/13, 30/14, 32/19, 98/19 i 32/20) Stožer civilne zaštite Republike Hrvatske, 15. travnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ŠIBENSKO-KNINSKE ŽUPANIJE

I.

Na prijedlog Stožera civilne zaštite Šibensko-kninske županije u Odluci o uvođenju nužnih epidemioloških mjera za područje Šibensko-kninske županije (»Narodne novine« broj 32/21) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 30. travnja 2021.«

II.

Ova Odluka objavit će se u »Narodnim novinama«, a stupa na snagu 16. travnja 2021.

Klasa: 810-06/20-01/7

Urbroj: 511-01-300-21-341

Zagreb, 15. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 40/2021 (15.4.2021.), Odluka o izmjenama Odluke o uvođenju nužnih epidemioloških mjera za područje Zadarske županije

STOŽER CIVILNE ZAŠTITE REPUBLIKE HRVATSKE

802

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 15. travnja 2021., donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ZADARSKE ŽUPANIJE

I.

Na prijedlog Stožera civilne zaštite Zadarske županije u Odluci o uvođenju nužnih epidemioloških mjera za područje Zadarske županije (»Narodne novine« broj 30/21 i 35/21) u točki II. podstavak 5. mijenja se i glasi:

» – zabrana posjeta korisnicima domova za starije i nemoćne te korisnicima drugih ustanova koje pružaju uslugu smještaja u sustavu socijalne skrbi, osim domova za odgoj djece i mladeži«

II.

Točka IV. mijenja se i glasi:

»Nužne epidemiološke mjere iz ove Odluke određuju se u trajanju do 2. svibnja 2021.

III.

Ova Odluka objavit će se u »Narodnim novinama«, a stupa na snagu 16. travnja 2021.

Klasa: 810-06/20-01/7

Urbroj: 511-01-300-21-343

Zagreb, 15. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 40/2021 (15.4.2021.), Odluka o izmjeni Odluke o uvođenju nužnih epidemioloških mjera za područje Grada Zagreba

STOŽER CIVILNE ZAŠTITE REPUBLIKE HRVATSKE

801

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) i članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 15. travnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADA ZAGREBA

I.

Na prijedlog Stožera civilne zaštite Grada Zagreba u Odluci o uvođenju nužnih epidemioloških mjera za područje Grada Zagreba (»Narodne novine« broj 33/21) točka III. mijenja se i glasi:

» Nužne epidemiološke mjere iz ove Odluke određuju se u trajanju do 30. travnja 2021.«

II.

Ova Odluka objavit će se u »Narodnim novinama«, a stupa na snagu 16. travnja 2021.

Klasa: 810-06/20-01/7

Urbroj: 511-01-300-21-342

Zagreb, 15. travnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.